《送别余次襄太守 其四》
清代·关棠

我拙不可药，卓立甘墨守。文家瘗残篇，入世羞覆瓿。

穷窦暖清辉，劬书翳柽柳。治乱究古今，持此永皓首。

高情抒阮啸，对客钳在口。弱女等疗饥，羲皇遇尊酒。

故人深忧余，歧路自分剖。励学惧无成，忳郁胡敢有。

作者简介：关棠，字季华，汉阳人。光绪乙酉举人。官罗田教谕，改浙江知县。有《师二宗斋遗集》。